****

 **OBEC KLASOV**

**Všeobecne záväzné nariadenie obce Klasov č. 1/2020**

**o určení príspevku na čiastočnú úhradu nákladov v ZŠ, MŠ, v školskom klube detí a školskom účelovom zariadení**

 Obecné zastupiteľstvo Klasov v zmysle § 6 ods. 4 písm. G zákona SNR č. 369 / 1990 Zb. O obecnom zriadení v znení neskorších zmien a doplnkov a § 28 ods. 5, § 49 ods.4, §114 ods. 6, § 116 ods.6, § 140 ods.9 a § 141 ods.5 zákona č. 245 / 2008 Z.z. O výchove a vzdelávaní (školský zákon) a o zmene a doplnení niektorých zákonov

sa uznieslo

na vydaní tohto všeobecne záväzného nariadenia:

**§1**

**Úvodné ustanovenia**

1. Toto všeobecne záväzné nariadenie obce určuje výšku príspevku na čiastočnú úhradu nákladov v Materskej škole,  v školskej jedálni pri MŠ Klasov a v školskom klube detí pri ZŠ Klasov v zriaďovateľskej pôsobnosti obce Klasov.
2. Čiastočná úhrada nákladov zákonným zástupcom dieťaťa, žiaka alebo dospelej osoby v ZŠ je zákonom stanovená mesačne vo výške najviac 15 % životného minima pre jedno nezaopatrené dieťa.
3. Výšku príspevku na nákup potravín na jedno jedlo podľa vekovej kategórie stravníkov určuje MŠ SR vo finančných pásmach. Konkrétnu výšku príspevku na nákup potravín na jedno jedlo určuje zriaďovateľ.

**§ 2**

**Materská škola**

1. Výška mesačného príspevku na čiastočnú úhradu nákladov na pobyt dieťaťa v materskej škole :

 1 dieťa v MŠ :  **10 €**

2.Príspevok v MŠ sa neuhrádza za dieťa :

a) ak má jeden rok pred plnením povinnej školskej dochádzky,

b) ak zákonný zástupca predloží riaditeľovi ZŠ s MŠ doklad o tom, že je poberateľom dávky v hmotnej núdzi a príspevok k dávke v hmotnej núdzi,

c) ktoré je umiestnené v zariadení na základe rozhodnutia súdu.

1. Príspevok v MŠ na základe rozhodnutia zriaďovateľa sa neuhrádza za dieťa :

 a) ktoré má prerušenú školskú dochádzku do materskej školy na viac ako 30 po sebe

 nasledujúcich kalendárnych dní z dôvodu choroby alebo rodinných dôvodov

 preukazateľným spôsobom,

 b) ktoré nedochádzalo do MŠ v čase školských prázdnin, alebo bola prerušená prevádzka MŠ,

 zapríčinená zriaďovateľom alebo inými závažnými dôvodmi, v týchto prípadoch uhrádza

 zákonný zástupca pomernú časť príspevku.

**§ 3**

**Školský klub detí**

1. Výška mesačného príspevku na čiastočnú úhradu nákladov na činnosť školského klubu detí pri ZŠ

 1 dieťa vyššia finančná náročnosť **12,00 €**

 klubovej alebo záujmovej

 činnosti

 2. Zriaďovateľ rozhoduje o znížení alebo odpustení príspevku na čiastočnú úhradu nákladov

spojených s činnosťou školského klubu ak plnoletý žiak alebo zákonný zástupca neplnoletého žiaka o to písomne požiada a predloží doklad o tom, že je poberateľom dávky

v hmotnej núdzi a príspevok k dávke v hmotnej núdzi podľa osobitného predpisu.

**§4**

**Školské účelové zariadenie**

**Školská jedáleň**

 2. Obec Klasov stanovuje **3. finančné pásmo** nákladov na nákup potravín pre všetky vekové kategórie stravníkov.

a./ finančný príspevok pre dieťa v materskej škole:

* Desiata .......................... 0,38 €
* Obed ............................. 0,90 €
* Olovrant ....................... 0,26 €

b./ finančný príspevok žiaka I. stupňa základnej školy – stravníci od 6 – 11 rokov:

* Obed ............................. 1,21 €

c./ finančný príspevok žiaka II. stupňa základnej školy – stravníci od 11 – 15 rokov:

* Obed .............................. 1,30 €

d./ finančný príspevok zamestnancov MŠ, ŠJ a ZŠ:

* Obed .............................. 1,41 €

e./ finančný príspevok cudzích stravníkov

* Obed ............................. 1,41 €

f./finančný príspevok stravníka na čiastočné pokrytie mzdových nákladov pomocnej pracovnej sily v školskej jedálni je 0,20 € na deň.

g./Stravníci uvedení v odseku 2. písmeno e./ okrem príspevku na nákup potravín uhrádzajú aj mzdové náklady v plnej výške. Výška mzdových nákladov sa upravuje v každom kalendárnom roku podľa nákladov z predchádzajúceho kalendárneho obdobia.

4.

d./ Na začiatku školského roka rodič/zákonný zástupca uhradí zálohovú platbu vo výške **20 €**. Táto suma bude slúžiť na pokrytie nákladov na neodobratú a neodhlásenú stravu, na ktorú sa dotácia **nevzťahuje**. Ak má rodič v danom zariadení školského stravovania prihlásených viac ako jedno dieťa, túto zálohovú platbu na začiatku školského roka uhradí len raz. Zostatok zo zálohovej platby sa na konci školského roka po vyúčtovaní vyplatí rodičovi/zákonnému zástupcovi najneskôr do 31.8. daného roka alebo sa **po dohode s rodičom/zákonným zástupcom ponechá na konte stravníka a prevedie sa do ďalšieho školského roka**. V prípade vyčerpania zálohovej platby počas školského roka z dôvodu nedostatočnej spolupráce, neskorého odhlasovania resp. neodhlasovania stravníka zo stravy, rodič/zákonný zástupca platbu vo výške 20 € uskutoční znova podľa požiadavky vedúcej školskej jedálne.

e./ Príspevok na stravovanie v Školskej jedálni ako súčasť Materskej školy je pre nasledovné vekové kategórie nasledovný:

|  |  |  |
| --- | --- | --- |
| Veková kategória | S dotáciou 1,20 €/ deň | Bez dotácie 1,20 € |
| Dieťa v MŠ | \_\_ | 1,54 € |
| Dieťa v poslednom ročníku MŠ – Predškolák  | 0,34€ | 1,54 € |
| Žiak I.stupňa ZŠ 6-11rokov | 0,01 € | 1,41 € |
| Žiak II.st. ZŠ 11-15 rokov | 0,10 € | 1,50 € |
| Zamestnanci MŠ, ŠJ a ZŠ | \_\_ | 1,41 € |

 5.

Finančné príspevky na úhradu nákladov na stravovanie sa uhrádzajú vopred do 15. dňa aktuálneho mesiaca.

 6.

a./ Odhlásiť stravu je možné osobne, alebo telefonicky a to deň vopred t.j. do 14:00hod predchádzajúceho dňa na tel.čísle 037/7883031. Z dôvodu dodržiavania záväzných predpisov a legislatívy pre školské stravovanie (Zásady SVP, HACCP), nie je možné odhlásiť stravu ráno v daný deň.

b./ Žiaka alebo dieťa, ktorý/é ochorel/o počas víkendu odhlasuje zo stravy rodič / zákonný zástupca v pondelok ráno, najneskôr do 7.30 hod.

c./ Vo výnimočných prípadoch (v prvý deň choroby) má rodič nárok na odobratie neodhlásenej stravy do obedára, zaplatí však plnú sumu za odobratý obed (suma sa strhne zo zálohovej platby), keďže na tento obed sa dotácia nevzťahuje.

d./ Ak sa dieťa/žiak neodhlási včas a/alebo sa nezúčastní vyučovacieho procesu, náhradu za stravu platí rodič (suma sa strhne zo zálohovej platby). Za neodobratú alebo včas neodhlásenú stravu sa vecná ani finančná náhrada neposkytuje.

**§ 5**

**Kontrolná činnosť**

Kontrolu nad dodržiavaním tohto VZN vykonáva :

Hlavný kontrolór obce

**§ 6**

**Záverečné ustanovenia**

1./ Návrh Všeobecne záväzného nariadenia č. 1/2020 o rozhodovaní o výške príspevku a spôsobe platby na čiastočnú úhradu nákladov v školách a školských zariadeniach v zriaďovateľskej pôsobnosti obce Klasov bol prerokovaný a schválený na 10. zasadnutí Obecného zastupiteľstva Klasov dňa 25.6.2020

2./ Všeobecne záväzné nariadenie č. 1/2020 o rozhodovaní o výške príspevku a spôsobe platby na čiastočnú úhradu nákladov v školách a školských zariadeniach v zriaďovateľskej pôsobnosti obce Klasov nadobudne účinnosť 15. dňom vyvesenia

*Návrh VZN vyvesený:3.6.2020*

*Návrh VZN zvesený:18.6.2020*

*VZN vyvesené:29.6.2020*

*VZN zvesené:*

 Ján Balázs

 Starosta obce Klasov